薛道祖秘閣詩帖贊
作者：岳珂
朝代：宋

paragraphs: 中秘法書之積，自淳化至于崇觀富矣，而未加別也。
翰墨博雅之能，自劉米逮于道祖著矣，而未多閲也。
伯牙之珍，百世知音。
偉奇能之表表，本和樂之愔愔。
予嘗歎太平之盛際，士大夫可以盡其好尚之心，盤薄時清，彷徉書淫。
彼何預于帝力，殆有類乎魚鳶之在天淵，各自得以遂其高深也。